La delegació de Turisme ha organitzat una sèrie d'activitats que donaran a conéixer el patrimoni industrial de la ciutat
26 d’abril 2018

![Imagen 1](/media/fnxlib32/36-web_maqueta_descarga-3.jpg)![Imagen 2](/media/gyedgjeb/36-web_maqueta2_natalia-antonino-teatro.jpg)

![](/media/ddsnptbx/36-web_cuerpo1_descarga-1.jpg)  
​La delegació de Turisme ha organitzat una sèrie de visites guiades i tallers didàctics en col·laboració amb l’Associació de Patrimoni Industrial Valencià (APIVA), que donaran a conéixer el patrimoni industrial del municipi i tindran lloc l'últim cap de setmana de cada mes, d'abril a desembre de 2018, amb motiu de la incorporació del Patrimoni Industrial del Port de Sagunt en la ERIH (European Route of Industrial Heritage), 2018. Les visites es realitzaran els dissabtes i els tallers els diumenges, a les 11 hores, excepte els mesos de juny, juliol i agost que es realitzaran a les 19 hores. Ambdós activitats seran gratuïtes i és necessària la reserva prèvia en les oficines de turisme. L'objectiu principal és crear vincles afectius cap a estes construccions, amb l'objecte de desenvolupar actituds de respecte, protecció i conservació del nostre patrimoni industrial.

  

Segons declara la regidora delegada de Turisme, Natalia Antonino, “**este cap de setmana es realitzaran les primeres visites guiades i el primer taller didàctic per a famílies sobre la temàtica del patrimoni industrial. És una iniciativa que s'ha dut a terme des del departament de Turisme per a complementar eixa ruta europea ERIH quant a patrimoni industrial de caràcter internacional, per tant, entenem que és una bona iniciativa perquè el turista conega este patrimoni. També recentment hem estat en la fira de Barcelona de Turisme i el patrimoni industrial ha despertat un interés bastant important i entenem que nosaltres, que tenim una ciutat viva i amb escenaris incomparables, hem de seguir promocionant este tipus de patrimoni.**” 

![](/media/yc4g4ma0/36-web_cuerpo2_descarga-2.jpg) 

  

Estes visites compten amb el “Segell Europeu de Patrimoni Cultural”. La Unió Europea ha establit 2018 com a “Any del Patrimoni Cultural Europeu”, i es traduirà en una sèrie d'iniciatives i esdeveniments a tot Europa a fi que els ciutadans s'acosten al seu patrimoni cultural i hi es comprometen activament. També es farà un recorregut panoràmic pels principals espais industrials de la ciutat que s'han conservat com a testimonis de la nostra història més recent i s'explicarà en quina situació es troben en l'actualitat.  

  

Els tallers familiars estan dirigits a xiquets i xiquetes entre 5 i 12 anys i se centren en el complex de la Gerència; tenen una durada d'hora i mitja i proposen una experiència compartida en família que els posarà en contacte amb l'arquitectura, l'urbanisme i la forma de vida, potenciant la creativitat i el sentit de l'observació.

  

La importància del procés de la industrialització al Port de Sagunt, tant en l’àmbit econòmic com a social; el gran patrimoni que suposen monuments que van formar part d'este procés, com la Nau de Tallers Generals, l'Alt Forn o el Museu Industrial; la contínua demanda per part dels visitants; i la voluntat de promocionar a escala nacional i europea tot este patrimoni local, han impulsat a la delegació de Turisme a dur a terme esta iniciativa.​

  

![](/media/kcnmwj3w/36-web_cuerpo3_descarga.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-turisme-ha-organitzat-una-serie-d-activitats-que-donaran-a-coneixer-el-patrimoni-industrial-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-turisme-ha-organitzat-una-serie-d-activitats-que-donaran-a-coneixer-el-patrimoni-industrial-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-turisme-ha-organitzat-una-serie-d-activitats-que-donaran-a-coneixer-el-patrimoni-industrial-de-la-ciutat/ "Linked In")
*   [](mailto:?body=https://aytosagunto.es/va/actualitat/la-delegacio-de-turisme-ha-organitzat-una-serie-d-activitats-que-donaran-a-coneixer-el-patrimoni-industrial-de-la-ciutat/)